b'\n_START_ARTICLE_\nNamibia, Land of the Brave\n_START_SECTION_\nOrigen de l\'himne\n_START_PARAGRAPH_\nDespr\xc3\xa9s de la independ\xc3\xa8ncia de Nam\xc3\xadbia, l\'any 1990, tingu\xc3\xa9 lloc un concurs p\xc3\xbablic amb la participaci\xc3\xb3 de nombrosos compositors per tal de donar un himne al jove estat. El guanyador del concurs fou el compositor Axali Do\xc3\xabseb. Do\xc3\xabseb era fins llavors el director d\'un grup de m\xc3\xbasica tradicional del Kalahari._NEWLINE_El nou himne va ser tocat en p\xc3\xbablic per primera vegada durant la celebraci\xc3\xb3 del primer any de la independ\xc3\xa8ncia sota la direcci\xc3\xb3 del mateix compositor i ben aviat compt\xc3\xa0 amb l\'acceptaci\xc3\xb3 dels namibians. No obstant aix\xc3\xb2, hi hagu\xc3\xa9 algunes discussions sobre l\'adequaci\xc3\xb3 de la lletra (tamb\xc3\xa9 escrita per Do\xc3\xabseb) perqu\xc3\xa8, segons el criteri d\'alguns music\xc3\xb2legs, l\'entonaci\xc3\xb3 oral no sempre harmonitzava amb el ritme musical. Segons el rotatiu en llengua alemanya "Volkes Stimme", aquesta cr\xc3\xadtica nom\xc3\xa9s prov\xc3\xa9 de la poblaci\xc3\xb3 de ra\xc3\xa7a blanca.    _NEWLINE_La can\xc3\xa7\xc3\xb3 S\xc3\xbcdwesterlied encara representa, per a molts descendents d\'alemanys, el paper d\'himne extraoficial, tot i que el seu estatus no es pot comparar al de l\'himne oficial.\n_START_SECTION_\nLletra original en angl\xc3\xa8s\n_START_PARAGRAPH_\nNamibia land of the brave, freedom fight we have won,_NEWLINE_Glory to their bravery whose blood waters our freedom._NEWLINE_We give our love and loyalty together in unity_NEWLINE_contrasting beautiful Namibia, Namibia our country._NEWLINE_Beloved land of savannahs, hold high the banner of liberty._NEWLINE_Chorus: Namibia our Country, Namibia, motherland, we love thee.\n_START_SECTION_\nLletra original en alemany\n_START_PARAGRAPH_\nNamibia, Land der Mutigen. Der Freiheitskampf ist gewonnen,_NEWLINE_Ehre Ihrem Mut, deren Blut flo\xc3\x9f f\xc3\xbcr unsere Freiheit._NEWLINE_Wir geben unsere Liebe und Freiheit in Einigkeit gemeinsam,_NEWLINE_kontrastreiches sch\xc3\xb6nes Namibia, Namibia unser Land._NEWLINE_Geliebtes Land der Savannen, haltet das Banner der Freiheit hoch._NEWLINE_Refrain: Namibia unser Land, Namibia, Vaterland, wir lieben Dich.\n_START_SECTION_\nTraducci\xc3\xb3 lliure al catal\xc3\xa0\n_START_PARAGRAPH_\nNam\xc3\xadbia, p\xc3\xa0tria dels valents, hem guanyat la lluita per la llibertat,_NEWLINE_Gl\xc3\xb2ria a llur coratge, del qual brolla la nostra llibertat._NEWLINE_Entreguem el nostre amor i la nostra lleialtat en unitat_NEWLINE_Nam\xc3\xadbia preciosa terra de contrastos, Nam\xc3\xadbia la nostra p\xc3\xa0tria. _NEWLINE_Estimada terra de sabanes, hissa ben amunt la bandera de la llibertat._NEWLINE_Tornada: Nam\xc3\xadbia la nostra p\xc3\xa0tria, Nam\xc3\xadbia, mare p\xc3\xa0tria, t\'estimem.'